《寄程可久丈》
宋代·赵蕃

闻道沙随老，遂为安国居。逢人难问似，近况复何如。

此士犹松径，何人在石渠。儒林有韩孟，待诏自严徐。

别去常劳梦，新来更欠书。久知腰倦折，悬想病都除。

番国吾州近，冰溪一水馀。秋风期命驾，春雨政携锄。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。